136. löggjafarþing 2008–2009.

Þskj. 99 — 92. mál.

Frumvarp til laga

um breytingu á lögum um meðferð sakamála, nr. 88/2008.

Flm.: Kristinn H. Gunnarsson.

1. gr.

Við 3. mgr. 84. gr. laganna bætist nýr málsliður, svohljóðandi: Þegar úrskurður um að
gerðir á grundvelli 81. gr. og a-, b- eða c-liðar 82. gr. er kveðinn upp skal dómari skipa þol
endum aðgerðanna réttargæslumann.

2. gr.

Lög þessi öðlast þegar gildi.

Greinargerð.

Með frumvarpi þessu er lagt til að þolanda þeirra aðgerða sem beitt er í þágu rannsóknar sakamáls og taldar eru upp í 81. gr. og a-, b- og c-lið 82. gr. laganna verði skipaður réttar
gæslumaður. Þar er um að ræða símhlerun, hlustun, kvikmyndun eða ljósmyndun og notkun eftirfararbúnaðar. Þessar aðgerðir eiga það sameiginlegt að þeim er beint að aðila sem veit ekki af þeim, enda yrðu þær tilgangslausar ef svo væri. Frumvarpið hefur að geyma ákvæði, sem er nýmæli í íslenskum lögum, en sækir fyrirmynd sína til 1. mgr. 784. gr. dönsku réttar
farslaganna.